laion/Wikipedia-Exotic huggingface dataset:
Aquí Yo Mando

Aquí Yo Mando (בעברית: כאן אני מצווה) הוא שיר שהוקלט על ידי הזמרת-יוצרת הקולומביאנית-אמריקאית קאלי אוצ'יס, ביחד עם הראפרית האמריקאית ריקו נאסטי, מתוך אלבום האולפן השני של אוצ'ס, Sin Miedo (del Amor y Otros Demonios). השיר יצא לאור ב-7 באוגוסט 2020, על ידי חברות התקליטים וירג'ין EMI ואינטרסקופ רקורדס, כסינגל הראשון מתוך האלבום. השיר היה לראשון שהוציאה אוצ'יס, מאז צאת המיני-אלבום To Feel Alive, ב-24 באפריל 2020. השיר נכתב על ידי קאלי אוצ'יס, ריקו נאסטי, סרוונדו פרימרה, טייני, ג'ון ליאונה, RVNES, קריס צ'יל ואלברט הייפ והופק על ידי הייפ, ליאונה, RVNES וטייני גם כן. קטע מהשיר הוצג לראשונה בפרק של הסדרה "לא בטוחה", המשודרת על ידי HBO, במאי 2020. ב-2 באוגוסט 2020, נודע כי ריקו נאסטי תשתתף בשיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות. הווידאו קליפ הרשמי של השיר פורסם בשידור חי ב-10 באוגוסט 2020 בערוץ היוטיוב של קאלי אוצ'יס. בסיכום של עלילתו, כתב סג'יי אלדר מ-The Fader, "קאלי אוצ'יס וריקו נאסטי נראות כשהן משתוללות עם נשק וזורקות גופות בחניונים תת-קרקעיים, תוך שהן מצלמות זה". גם ב-The Daily Californian התייחסו לקליפ וסקרו אותו. נכון למרץ 2021, מונה הצפיות של הקליפ עומד על למעלה מ-3.3 מיליון צפיות. סרטון השיר "Aquí Yo Mando" באתר יוטיוב קאלי אוצ'יס, ריקו נאסטי, סרוונדו פרימרה, טייני, ג'ון ליאונה, RVNES, קריס צ'יל, אלברט הייפ Kali Uchis and Rico Nasty take control on new song "Aquí Yo Mando": Stream, Consequence of Sound, ‏2020-08-07 (באנגלית אמריקאית) Bianca Betancourt, Kali Uchis and Rico Nasty Release a Grunge Glam Music Video for their Collab "Aquí Yo Mando", Harper's BAZAAR, ‏2020-08-10 (באנגלית אמריקאית) Kali Uchis & Rico Nasty – “Aquí Yo Mando”, Stereogum, ‏2020-08-07 (באנגלית) Kali Uchis & Rico Nasty – ¡aquí yo mando! (באנגלית), נבדק ב-2021-03-07 https://twitter.com/launicaupdates/status/1264768101297426432, Twitter Insecure HBO | Spotify Playlist, archive.vn, ‏2020-09-14 Kali Uchis teams up with Rico Nasty on new track 'Aqui Yo Mando', archive.vn, ‏2020-09-14 ¡aquí yo mando!, נבדק ב-2021-03-07 Kali Uchis, Rico Nasty – Aquí Yo Mando [Official Music Video] Kali Uchis and Rico Nasty go on a rampage in the video for “Aquí Yo Mando”, The FADER (באנגלית) Francesca Hodges | Staff, ‘Aquí Yo Mando’ is empowering Kali Uchis, Rico Nasty collaboration, The Daily Californian, ‏2020-08-19 (באנגלית אמריקאית)
Waiting For The Sun

Waiting For The Sun הוא אלבומה השלישי של להקת הדלתות. כל שירי האלבום הולחנו ונכתבו בידי חברי הלהקה. הקו המוזיקלי הרך השורר ברוב האלבום, עם דגש רב יותר על נגינת הקלידים של ריי מנזרק, היווה תפנית בסגנון הלהקה, ממנה חזרה באלבומה החמישי, Morrison Hotel. הלהקה תכננה להכניס לאלבום את היצירה Celebration of the Lizard, אך לבסוף לא נכללה היצירה באלבום, אלא רק קטע אחד ממנה - Not To Touch The Earth, רצועה שיחד עם השיר המסיים, Five To One, מהוות את החלק החזק והעוצמתי יותר באלבום. בהוצאת האלבום המחודשת משנת 2007 נוספה לאלבום היצירה celebration of The lizard כמו גם האדאג'יו של אלבינוני בביצוע הדלתות, שיחת אולפן בין חברי הלהקה ושתי גרסאות נוספות לשיר Not to touch the earth.שני סינגלים מהאלבום יצאו: Hello, I Love You, שהגיע למקום הראשון במצעד האמריקאי, ו - The Unknown Soldier, שירם הפוליטי היחיד של הדלתות, שהגיע למקום ה - 39 באותו מצעד. שיר הנושא של האלבום, Waiting For The Sun, לא נכלל באלבום זה אלא רק באלבום Morrison Hotel. שיר בולט נוסף באלבום הוא Spanish Caravan. (Hello, I Love You (2:22 (Love Street (3:06 (Not To Touch The Earth (3:54 (Summer's Almost Gone (3:20 (Wintertime Love (1:52 (The Unknown Soldier (3:10 (Spanish Caravan (2:58 (My Wild Love (2:50 (We Could Be So Good Together (2:20 (Yes, The River Knows (2:35 (Five To One (4:22 מידע על האלבום Waiting For The Sun באתר MusicBrainz מידע על האלבום Waiting For The Sun באתר AllMusic האלבום Waiting For The Sun באתר Discogs האלבום Waiting For The Sun באתר ספוטיפיי האלבום Waiting For The Sun באתר דיזר האלבום Waiting For The Sun באתר יוטיוב
מוסקל

שם המשפחה מושכל (גם מוסקל) נובע, על פי אחת המסורות, מצירוף האות הראשונה של מרדכי + סגל, דהיינו מסגל, שעבר כמה "גלגולים". כמו כן מהמילה משכיל. כל היהודים הנושאים שם משפחה זה, ככל הידוע, הם לויים. האם התכוונתם ל... מוטי מוסקל - קצין צה"ל בדרגת אלוף-משנה דור מוסקל – בדרן ישראלי, חבר הרכב ערוץ הכיבוד מיכל ינאי מוסקל – זמרת, שחקנית, מדבבת, מנחת טלוויזיה וכוכבת ילדים ישראלית, נשואה לבן מוסקאל עלמא (להקה) – להקת טריו ישראלית המנגנת טקסטים המושפעים מן המקורות ומן השירה היהודית־ישראלית החדשה רעיה מוסקל - נגנית אקורדיון ופסנתר בהרכב אברהם מוסקל - נגן גיטרה בהרכב מושכל: רות מושכל – קצינת ח"ן ראשית של צה"ל בין השנים 1973–1975
התחדשות (שיר)

"התחדשות" הוא שיר שכתבה והלחינה נעמי שמר. שמר כתבה לשיר שתי גרסאות, את הגרסה הראשונה כתבה לכבוד יום העצמאות בשנת 1984 לזמרת עפרה חזה. השיר יצא לאור לראשונה באלבום "אדמה" של עפרה חזה בשנת 1985. השיר זכה להשמעות מרובות והתקבע כנכס צאן ברזל של הזמר העברי. השיר של נעמי שמר עוסק בתקופת אחרי החגים, שמשמעותו היא חזרה לשגרה ולעבודה סדירה, אך בניגוד לכך, שמר רואה את משמעות הביטוי אחרי החגים כהזדמנות לצאת לחיים חדשים, להתחיל מהתחלה, התחדשות לקראת העתיד לבוא, ועל כך מדבר השיר של שמר, "התחדשות". בראשית שנות ה-80 המצב של מדינת ישראל התדרדר בעקבות מלחמת לבנון, הנסיגה מסיני, נפילת הבורסה, האינפלציה הגבוהה והמשבר הכלכלי. במהלך אירועים אלו, נעמי שמר הביעה את דעותיה הפוליטיות בנושאים אלה וקיבלה ביקורת שלילית רבה בקרב קהל מעריציה. כמו רוב שיריה שכתבה באותה תקופה, גם שיר זה כתבה בעקבות תחושות רעות שנבעו מביקורות שליליות. לשיר יש שתי גרסאות, את הגרסה המקורית שמר כתבה והלחינה, אך מכיוון שכנראה לא הייתה מרוצה לגמרי מהגרסה הזאת, היא נתנה ליובל דור לכתוב לחן אחר לשיר, ואף הסכימה לשנות את מילות השיר ואת שמו של השיר ל"התחדשות אחרת". כמו שירים נוספים של שמר שנכתבו באותה תקופה, שיר זה עוסק בתחושות קשות ובתקווה. השיר "התחדשות" מתחיל במילים המבטאות קושי וסבל: "עייפות בלתי מוסברת", "פיק ברכיים לא מובן". והשיר ממשיך במילים המבטאות תקווה ועידוד: "אחרי החגים יתחדש הכל… גם אתה, גם אתה תתחדש", "אבל בליבך אתה יודע שמעבר לפינה אהבה חדשה ממתינה". בשיר "התחדשות" נמצאים מוטיבים יהודיים רבים, בבית השלישי שמר מזכירה את עץ הדעת הטוב והרע, המזכיר את גן העדן: עץ הדעת, שפירותיו נאסרו על אדם וחווה, למרות זאת טעמו ממנו, וגורשו מגן העדן. בבית האחרון נמצאות השורות: "שעון החול, שעון חייך; מאותת לך עכשיו; למד-דלת, למד-הא, למד-וו", שפרשנות שהפכה נפוצה למילים אלו היא התייחסות להתגלות ל"ו הצדיקים. האוויר, העפר, המטר והאש אלו הם ארבעת היסודות, ובמקרה זה הם מתארים את שגרת העולם אחרי החגים. עם זאת, שמר כתבה את השיר לכבוד יום העצמאות ה-36 למדינת ישראל ושורות אלו מתייחסות להתבגרותה של המדינה. כפי שמספרת ללי שמר, בתה של נעמי, "עם חלוף הזמן היא [נעמי שמר] הרגישה שהשורה 'למד דלת למד הא למד וו' התאימה אמנם ליום העצמאות ה-36, אבל היא חידתית ולא מובנת ככל שיום העצמאות ה-36 מתרחק", ולכן ניסתה לשנות את מילות ולחן השיר. נעמי שמר לא הייתה שלמה עם השיר והמשיכה לעבד את השיר גם לאחר הקלטתו. בסופו של דבר נתנה ליובל דור את ההזדמנות לשנות את לחן השיר ושינתה את שם השיר ל"התחדשות אחרת" כדי להבדיל בין הגרסאות. את הגרסה החדשה ביצעו להקת הנחל, הסולנים היו דפנה דקל וראובן לביא. גרסה זו, בביצוע להקת הנחל, זכתה להתייחסות תקשורתית רבה. בתקופת יציאת השיר מדינת ישראל הייתה במשבר כלכלי קשה, השיר נתן תקווה לתושבי המדינה, ועזר להם להאמין שבסוף הכל יתחדש. התחדשות, באוסף המוזיקה הישראלית מילים לשיר התחדשות - נעמי שמר, באתר שירונט התחדשות, באתר יוטיוב פינתי השבועית ברדיו: התחדשות, באתר הבלוג של אורי הייטנר, ‏2020-06-22 מילים לשיר התחדשות אחרת - נעמי שמר, באתר שירונט דויד פרץ, התחדשות, באתר תרבות IL איתי פלאות, התחדשות אחרת, באתר מרכז תרבות ידע ופנאי (באנגלית) איתי פלאות, התחדשות אחרת, באתר מרכז תרבות ידע ופנאי (באנגלית) הספרייה הלאומית, אחרי החגים יתחדש הכל, באתר facebook, ‏18.10.2022
שביר (שיר)

"שביר" הוא שיר שנכתב על ידי אריק איינשטיין והולחן על ידי יצחק קלפטר ב-1983, בעקבות תאונת דרכים קשה, בה אריק איינשטיין היה מעורב. ב-23 באוגוסט 1982 לפנות בוקר לאחר שאריק איינשטיין חזר מרחוב פרישמן-ריינס שבתל אביב פגע ברכבו אוטובוס אשר גרם לצלעותיו להישבר ולפגיעה קשה בראשו ובעיניו. בנוסף לכך היו צריכים להשתיל לו רשתית חדשה בעינו. גם אשתו סימה אליהו נפגעה קשה וחברתם נהרגה בתאונה. בעקבות כך, בספטמבר בשנת 1983, אריק איינשטיין יצר את התקליט האישי ביותר שלו "שביר", בו הוא כתב את כל השירים. התאונה עצרה לאריק איינשטיין את השנה המוצלחת וגרמה לו להישלח לשיקום ממושך. לימים אמר שלאחר התאונה והמשבר שעבר חדל להופיע בפני קהל, ועסק יותר בהוצאת שירים חדשים, לצד צילומי שירים ששודרו בטלוויזיה. מיכאל תפוח (אמרגנו של אריק איינשטיין) ציין שהתאונה קטעה להם הרבה תוכניות. חלק מתהליכי השיקום שעבר איינשטיין היה לעבוד על יצירת התקליט. ובגלל המצב הנפשי והפיזי שבו היה איינשטיין רוב המילים בשיר היו מושפעות ממצבו. שמו של התקליט של אריק איינשטיין ויצחק קלפטר שהם הפיקו היה "שביר", זהו התקליט היחיד שאריק איינשטיין כתב את כל המילים בעצמו. זה תקליט של עצירה וחשבון נפש, השיר נותן דוגמה לאדם שביר אשר בקלות יכול להתפורר ובדרך כלל מעמיס על עצמו יותר מידי דאגות, גם לדברים שאינו יכול לשלוט עליהם ובכלל לא קשורים אליו. דודו טסה מסר: "'שביר' הוא שיר שמאוד מייצג במילותיו את מי שאריק היה ומה שהוא שידר כלפי חוץ. אריק איינשטיין היה אחד מעמודי התווך במוזיקה הישראלית, הוא היה ונותר אחד המוזיקאים האהובים". אריק איינשטיין, התייחס לאלבום כך: "ב'שביר' כתבתי את כל הטקסטים, דבר די נדיר אצלי. זה תקליט מאוד מאוד אהוב עליי. מסחרית הוא פחות הצליח, אבל בעיניי הוא אחד היפים שלי". השיר "שביר" היה אחד השירים שאריק איינשטיין הכי אהב. באוגוסט 1983, שנה לאחר תאונת הדרכים, נכנס השיר "שביר" למצעד הפזמונים של רשת ג'. 33 שנה לאחר שהשיר הוקלט לראשונה, יצחק קלפטר הוציא אותו בעיבוד חדש. השיר הוביל לדרך המשותפת של ברי סחרוף ודודו טסה שהייתה בשיא כאשר הם הוציאו את האלבום החדש "בדל של אור". סרטון השיר "שביר" באתר יוטיוב מילות השיר "שביר" באתר שירונט חן מלול, כשאריק איינשטיין הפסיק לצאת מהבית, בבלוג "הספרנים" של הספרייה הלאומית, 01.06.2020 דודו טסה – "שביר" לזכרו של אריק איינשטיין עם ברי סחרוף ואביתר בנאי, באתר יוסמיוסיק מילים לשיר שביר - אריק איינשטיין, באתר שירונט רז שכניק, נשבר מחדש, באתר "ידיעות אחרונות", 3 בספטמבר 2016
Sin Miedo (del Amor y Otros Demonios)

Sin Miedo (del Amor y Otros Demonios) (מעוצב: in Miedo (del Amor y Otros Demonios) ∞) הוא אלבום האולפן השני של הזמרת-יוצרת הקולומביאנית-אמריקאית קאלי אוצ'יס. האלבום יצא לאור ב-18 בנובמבר 2020, על ידי חברות התקליטים וירג'ין EMI ואינטרסקופ רקורדס. האלבום הגיע למקום הראשון במצעד אלבומי הפופ הלטיניים, וקיבל מועמדות בטקס פרסי גראמי ה-64 בקטגוריה האלבום האורבני הלטיני הטוב ביותר. בדצמבר 2019 הוציאה אוצ'יס את הסינגל המוביל מהאלבום "Solita". עם זאת, הוחלט שהוא לא ייכלל באלבום והוא הופץ כסינגל עצמאי בלבד. באפריל 2020, המיני-אלבום השני שלה, To Feel Alive, יצא לאור מכיוון שאוצ'יס לא הספיקה להוציא את אלבום האולפן השני שלה. המיני-אלבום הוקלט כולו במהלך בידוד שאירע במגפת הקורונה. אוצ'יס הכריזה ב-5 בנובמבר 2020 על האלבום באמצעות הרשתות החברתיות שלה, תוך שחשפה את רשימת הרצועות והעטיפה שלו. מידע על האלבום Sin Miedo באתר MusicBrainz מידע על האלבום Sin Miedo באתר AllMusic האלבום Sin Miedo באתר Discogs האלבום Sin Miedo באתר Last.fm אלברט הייפ, ג'ון ליאונה, RVNES, טייני Sin Miedo (del Amor y Otros Demonios), music.apple.com Kali Uchis, Billboard "@kaliuchis on Instagram: "SIN MIEDO (del Amor y Otros Demonios) 11.18.20"", www.instagram.com Kali Uchis – To Feel Alive (2020, Vinyl) (באנגלית), נבדק ב-2021-03-07 Luna Khalil | Staff, Kali Uchis brings daydreams to life on ‘To Feel Alive’, The Daily Californian, ‏2020-05-07 (באנגלית אמריקאית)
נכון את יפה

"נכון את יפה" הוא שיר שכתב ועיבד אפרים שמיר. שמיר כתב את מנגינת השיר בהשראת סולו הגיטרה בשיר "Hold Me" של פי ג'יי פרובי (אנ'). השיר נחשב לאחד השירים היותר אהובים של אפרים שמיר, אך גם אחד הסנסציוניים שבהם. אפרים שמיר כתב את השיר על ירדנה ארזי, שהייתה חברתו ללהקת הנח"ל ושבה היה מאוהב. ארזי נישאה באותם ימים למפקד הקודם של הלהקה, עמוס טלשיר (לימים התגרשו השניים). השיר הפך למיתולוגיה, וארזי אף אמרה שהשיר רבץ עליה כקללה. ארזי, שהייתה אז בת 25, סיפרה בשנת 2010 ברדיו על השיר: "זה היה לי לא נעים, אני זוכרת בדיוק איך זה קרה לי. שמעתי את השיר ברדיו, ואני זוכרת שכל כך נבהלתי, רצתי פתאום מחדר לחדר כדי לא לשמוע את הצעקה שחוזרת, 'לא תדעי אהבה אמיתית לעולם'. עד היום הוא מבהיל אותי. הוא גם מטיח את המילים בשיר, הוא יורה את המילים, הוא ציני, סרקסטי. זה כאילו מישהו רץ אחרייך ומקלל אותך. המילים הן חזקות, אני מאמינה שלמילה יש כוח, יש לזה עוצמה". עוד סיפרה ארזי כי היא לא התחשבנה עם שמיר, ואף דיברה איתו כמה פעמים מאז. "בבסיס שלו הוא שיר טוב", היא אמרה, "רק אם החיצים לא היו מכוונים אליי היה יותר נחמד". ב־2022, בתגובה לשאלת מעריץ באינסטגרם אם סלחה לשמיר על השיר, השיבה ארזי: ”אף פעם לא כעסתי עליו. הייתי בשוק, נדהמתי אבל לא כעסתי. בלב ידעתי שהמשפט ההוא לא נכון. ובסופו של דבר ביצירה כמו ביצירה, מותר ללכת עד הקצה ועם הצלחה לא מתווכחים...”. מילות השיר מתארות את הכאב של שמיר על האהבה הנכזבת, ואף הוא מקווה בשיר שארזי "לא תדע אהבה אמיתית". השיר הוצג כמועמד למצעדי הפזמונים השבועיים של רשת ג' ב־30 במאי 1977, זכה להצלחה יפה והיה במצעד הפזמונים של רשת ג' 14 שבועות ברצף, עד 19 בספטמבר. בשיאו הגיע למקום השלישי במצעד. מידע על היצירה "נכון את יפה" באתר מיוזיק בריינז סרטון השיר "נכון את יפה" באתר יוטיוב מילות השיר "נכון את יפה" באתר שירונט אלעד בילו, אפרים שמיר מציג: "נכון את יפה" – גרסת הדיסקו, באתר הארץ, 6 ביולי 2011 ראיון עם שמיר לדף השיר באתר הספרייה הלאומית אפרים שמיר, אפרים שמיר חוגג 60 - ובוחר 10 שירים, באתר ynet, 12 בספטמבר 2011 אלעד בילו, אפרים שמיר מציג: "נכון את יפה" – גרסת הדיסקו, באתר הארץ, 6 ביולי 2011 נכון את יפה – פזמונט, באתר pizmonet.co.il שי אליאב, גלו מה הסיפור מאחורי 10 השירים הישראלים האהובים בכל הזמנים, באתר בא-במייל, ‏2015-08-27 ירדנה ארזי חושפת: "הייתי בשוק, נדהמתי שזה נכתב", באתר אייס, 1 ביולי 2022
פירות חמישה עשר

"פירות חמישה עשר", המכונה גם "שלג על עירי", הוא שיר שנכתב על ידי המוזיקאית והפזמונאית נעמי שמר. בשנת 1976, כתבה שמר שלושה עשר שירים למחזה מסעות בנימין השלישי. כמה מהשירים זכו להיכנס לקלאסיקה, בהם "שלג על עירי", וכן "סימן שעוד לא הגענו" ו"שירת העשבים". השיר ידוע בביצוע של הזמרת רוחמה רז, והוא נכלל באלבומה "כיפת השמיים". "שלג על עירי", נכתב להצגה מסעות בנימין השלישי בגרסת שנת 1976 בתיאטרון בימות וגם לזכר גיורא שוהם שנהרג במהלך מלחמת יום הכיפורים. השיר, כמו שאר שירי ההצגה, לא היה חלק מהמחזה אלא נכתב במיוחד עבורה, וזכה להצלחה ולפופולריות רבה. ב-1976 העלה תיאטרון בימות את ההצגה כמחזמר. לגרסה הזו כתבה נעמי שמר 13 שירים, שאחד מהם הוא "שלג על עירי". העיר וילנה היא זו שנתנה לנעמי שמר את ההשראה לשירה. השיר מתאר לכאורה את געגועיה של נערה אל אהובה שהלך למרחקים, כאשר בעצם מתוארים כיסופיו של עם ישראל היושב בגלות הקרה - אל ארץ ישראל. באופן סמלי ורחב יותר, הנערה היא העם היהודי היושב בגולה, ומתגעגע למולדתו. השיר מספר על ט"ו בשבט בגולה הקרה. בעיירה בארץ מזרח-אירופאית קרה ורחוקה, יושבת לה צעירה יהודייה, רואה את השלג היורד ונח "כמו טלית", וחולמת על פרות ארץ-ישראל, שהיא "ארץ החום", שאהובהּ יביא ממנה. בתוך הפרי שוכנים כל געגועיה - הגעגועים לא"י והגעגועים לאהובהּ. מידע על היצירה "פירות חמישה עשר" באתר מיוזיק בריינז סרטון השיר "פירות חמישה עשר" באתר יוטיוב "פירות חמישה עשר" באתר בית לזמר העברי מילות השיר "פירות חמישה עשר" באתר שירונט עפר גביש-אירועי זמר, שלג על עירי. איזו היא העיר?, סיפורי שיר, באתר עפר גביש - אירועי זמר תמר זיגמן, "וּבְתוֹךְ הַפְּרִי כָּל גַּעֲגּוּעַי…", בבלוג "הספרנים" של הספרייה הלאומית, 29.01.2018 היכנס/י לפייסבוק, באתר Facebook
האגס 1

"האגס 1" הוא שיר שכתב והלחין אהוד בנאי בשנת 1989, שהיה בלבו של אלבומו השני שנקרא 'קרוב'. השיר הוא בין פיוט יהודי למוזיקה יוונית וגם רוק, בין טקסט עברי לארמי. בנוסף, השיר הוא שיר ארוך שבתחילתו הוא שיר רוק בעברית שעוסק בזיכרונותיו של בנאי מבית סבו, ההמשך של השיר הוא הפיוט 'אסדר לסעודתא' של האר"י הקדוש. האלבום השני של בנאי קיבע את מעמדו כזמר המדבר אל קהלים רחבים בחברה הישראלית. האלבום זכה להצלחה גדולה מאוד בעקבות להיטים כגון 'כולם יודעים' ו'רוחות הצפון', אך "האגס 1" היה השיר המפתיע ביותר באלבום כולו. שיר שמסמל מתח בין תרבויות. כאשר אהוד כתב את השיר הוא נסע בזמן וכתב את מה שראה בהשוואה בין הזיכרונות מהעבר למה שיש בהווה ברחוב זה. עיקר השיר עוסק בכל החוויות שיש לאהוד מרחוב האגס 1, שם התגורר סבו, מאיר אליהו בנאי, שהיה דמות חשובה ובולטת בשוק מחנה יהודה בירושלים. בשיר "רחוב האגס 1" כל שורה או צמד מילים הם בעלי משמעות נסתרת או גלויה, בשפה העברית או בארמית, מטאפורות, השיר מביע בכל מילה את הנוסטלגיה של אהוד בנאי אל העבר, למקום בו הוא גדל, לבית שלו. השיר מהווה דיאלוג פנימי בין הדמויות המתקיימות בשיר. לא מפתיע שדווקא כאן חורג בנאי בהעלאת זיכרונות גרידא ויוצר חיבור בין הזיכרון הפרטי מבית סבא ובין 'אסדר לסעודתא' – הפיוט של האר"י שאותו הם היו שרים כהזמנה לסעודה. הפיוט המקורי נערך על ידי בנאי והוא מביא מתוכו רק שני בתים. מילות הפיוט כתובות בשפה ארמית, והפירוש שלהם. אסדר לסעודתא בצפרא דשבתא ואזמין בה השתא עתיקא קדישא. נהוריה ישרי בה בקידושא רבא, ובחמרא טבא דבה תחדי נפשא אסדר סעודה בבוקר של שבת ואזמין בה עתה העתיק והקדוש האור ישרה בה בקידוש הגדול [הקידוש של שבת בבוקר] וביין טוב תשמחנה הנפשות. בנאי עוסק בזיכרונות שלו ובהשפעתם על חייו הבוגרים ולכן, באמצעות הפיוט של האר"י בנאי מזמן את העתיק והקדוש, ברצון להחיות את הזיכרונות ולהושיב לשולחן את הקודש השוכן בארונות. הוא רוצה לחבר את המסורת העתיקה שמתוכה צומח השיר, כדי שכמו יין טוב ישמחו בו הנפשות. בנאי מסמן בקו ישיר את חשיבותה של המסורת וההמשכיות שבה לתפיסה השלמה של הנפש, ומסמן את הקשר המהותי שיוצרת המסורת היהודית להמשכיות הדורות. כל חלק בשיר פונה לשומעים, המוזיקה נעה בקצב איטי המתאר את הזמן שקפא ברחוב האגס שממשיך להכיל את כל מה שהוא מסמל, וגם את הגעגועים לאותה סמטה. הדואט מציב את נפקר ואת בנאי בעמדה שווה, שניהם שרים בטון מתגעגע וכאוב, במנגינה צנועה כאילו הכותבים לא כתבו את השיר כדי שיהפוך ללהיט, חזרה על משפט אחד כדי להדגיש את הגעגוע למחוזות של האגס 1. קובי אפללו ביצע את השיר מחדש במסגרת פרויקט '2 צדדים למטבע', המציג שירי רוק בביצוע אמנים מהז'אנר הים תיכוני שירים ים תיכוניים בביצוע אמנים מעולם הרוק. בגלל המורכבות בשירו של בנאי, לא ברור לאיזו קטגוריה משתייך הביצוע של קובי אפללו, אם לקטגוריה מעולם הרוק או לקטגוריה מהעולם הים תיכוני. השיר הוא שיר שמדבר על געגועים לבית סבא, בנאי עשה חיבור בין פיוט עתיק פורץ דרך לבין שיר רוק המתאר את ילדותו. רחוב האגס 1, באוסף המוזיקה הישראלית אהוד בנאי, אהוד בנאי - אלבומים וספרים - קרוב, באתר אהוד בנאי אופיר נפקר אהוד בנאי - רחוב האגס 1, סינגלים חדשים, שירים חדשים, מוזיקה ישראלית, שירים ישראלים, יוסמיוסיק, ביקורת מוסיקה, חדשות מוסיקה, באתר יוסמיוסיק כל הלילה על האש /// 30 שנה ל"קרוב" של אהוד בנאי האגס 1, באתר tarbutil.cet.ac.il כל יום הוא שיר - השיר "האגס 1" נכלל באלבומו השני של אהוד…, באתר Facebook אהוד בנאי מימה - אהוד בנאי - רחוב האגס אחד, באתר www.mima.co.il בן שלו, אהוד בנאי: הסרוגים יעלזו, באתר הארץ, 13 באוקטובר 2008
Telepatía

"Telepatía" (בעברית: "טֶלֶפַּתִיָה") הוא שיר שהוקלט על ידי הזמרת-יוצרת הקולומביאנית-אמריקאית קאלי אוצ'יס, מתוך אלבום האולפן השני שלה, Sin Miedo (del Amor y Otros Demonios). השיר יצא לאור ב-26 בפברואר 2021, על ידי חברות התקליטים וירג'ין EMI ואינטרסקופ רקורדס, כסינגל השלישי מתוך האלבום. השיר הגיע למקום ה-54 במצעד הבילבורד הוט 100. השיר נכתב על ידי קאלי אוצ'יס, כריסטינה צ'ילואיזה, סרוונדו פרימרה, מנואל לארה, אלברט מלנדז וטייני והופק על ידי טייני, לארה ואלברט הייפ. השיר במקור יצא לאור כבר בנובמבר 2020, ביחד עם שאר שירי האלבום Sin Miedo (del Amor y Otros Demonios), אך בשנת 2021 זכה להצלחה עולמית ויצא כסינגל רשמי מתוכו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. בחודש יוני 2021 דירג בילבורד את השיר במקום החמישי ברשימת "50 השירים הטובים ביותר בשנת 2021 עד כה". מגזין המוזיקה והתרבות BBC Culture סיקר את השירים והאלבומים שיצאו לאור בשנת 2021, וכלל את השיר ברשימתם "10 האלבומים הטובים ביותר של 2021 ׁ(דירוג של אלבומים ושירים)". כאשר יצא, לא זכה השיר להצלחה כלשהי ולכן הוא נשאר כרצועה באלבום. עם זאת, בשנת 2021 הוא החל לצבור פופולריות בטיקטוק ובעקבות כך, הוחלט להוציא אותו ב-26 בפברואר 2021, כסינגל השלישי מתוך האלבום. במצעד השירים שבליטא הגיע השיר למקום התשיעי בשיאו, תוך שבמצעד הסינגלים האירי הגיע למקום ה-37. בארצות הברית זכה להצלחה רבה כאשר דורג במקום ה-54 במצעד הבילבורד הוט 100, ובמקום ה-29 בבילבורד גלובל 200. מילות השיר "Telepatía" באתר Genius סרטון השיר "Telepatía" באתר יוטיוב קאלי אוצ'יס, כריסטינה צ'ילואיזה, סרוונדו פרימרה, מנואל לארה, אלברט מלנדז, טייני KALI UCHIS "Telepatìa" | (Radio Date: 26/02/2021), radiodate.it (באנגלית) Kali Uchis, Billboard Kali Uchis – telepatía (באנגלית), נבדק ב-2021-03-07 Sin Miedo (del Amor y Otros Demonios) ∞, נבדק ב-2021-03-07 The 50 Best Songs of 2021 So Far: Staff Picks, בילבורד, ‏8 ביוני 2021 Arwa Haider and Nick Levine, The 10 best tracks and albums of 2021, www.bbc.com (באנגלית) BBC Culture: 10 Best Albums of 2021, www.yearendlists.com, ‏2021-12-16 (באנגלית אמריקאית) Kali Uchis Scores A Bilingual Viral Hit With “Telepatía”, Genius (באנגלית) Natalia Puertas Cavero, Kali Uchis' 'Telepatía' became a worldwide hit, AL DÍA News, ‏2021-02-25 (באנגלית) 2021 9-os savaitės klausomiausi (TOP 100), Agata (ב־) Official Irish Singles Chart Top 50 | Official Charts Company, www.officialcharts.com (באנגלית)
דברים שרציתי לומר

"דברים שרציתי לומר" הוא שיר שבוצע לראשונה על ידי דני בסן באלבום הסולו השני שלו "הילד שבי" שיצא ב־1989. כעבור כשנה חידש את השיר מלחינו, יהודה פוליקר, באלבומו "פחות אבל כואב", שיצא ב־1990. את מילות השיר חיבר יענקל'ה רוטבליט. השיר מדבר בדברים שאין להם מילים ובחוסר שלמות שגורם לאדם מצוקה. יש משהו ששואף לשלמות – "אך מכל הדרכים בעולם, מעולם לא אבדה דרכנו". השיר הגיע למצעדים השנתיים בביצועו של פוליקר. הגרסה שהצליחה יותר הייתה מאלבומו בהופעה "הופעה חיה בקיסריה" שיצא בשנת 1997. הוא זכה להצלחה רבה: ב־1996 הגיע למקום השני, במצעד העשור תש"ן–תשנ"ט דורג במקום ה־23 וב"המצעד של המדינה" הגיע למקום 126. נבחר בתור השיר האהוב ביותר ב"מצעד שירי יהודה פוליקר" שנערך בגלגלצ ב־2010. הסרט הביוגרפי "דברים שרציתי לומר" שיצרה הבמאית טלי בן עובדיה על חייו של פוליקר קרוי על שם השיר. בשנת 2004 הוציא הזמר הראל מויאל גרסת כיסוי של השיר במסגרת התכנית כוכב נולד. בשנת 2008 הוציא ההרכב בוסה גרסת כיסוי של השיר. בשנת 2012 עשה השחקן דביר בנדק גרסת כיסוי של השיר במסגרת הסדרה סברי מרנן בפרק "דברים שרציתי לומר" סרטון השיר "דברים שרציתי לומר" באתר יוטיוב מילות השיר "דברים שרציתי לומר" באתר שירונט סוד מוחלט בהחלט: על יהודה פוליקר ו"יש דברים שרציתי לומר" דברים שרציתי לומר: יהודה פוליקר, שלמה בר, עמיר בניון אסף בן קרת, דברים שרציתי לומר: יהודה פוליקר נחשף בדיוק במידה הנכונה, באתר הארץ, 29 במרץ 2010 ביצוע מוקלט של דברים שרציתי לומר בביצוע דני בסן בצירוף מילות השיר באתר הספרייה הלאומית דברים שרציתי לומר באתר "פזמונט" בוסה (2008), באתר סטריאו ומונו
La Luz (Fin)

La Luz (Fin) (בעברית: האור (סוף)) הוא שיר שהוקלט על ידי הזמרת-יוצרת הקולומביאנית-אמריקאית קאלי אוצ'יס, מתוך אלבום האולפן השני שלה, Sin Miedo (del Amor y Otros Demonios). השיר יצא לאור ב-1 באוקטובר 2020, על ידי חברות התקליטים וירג'ין EMI ואינטרסקופ רקורדס, כסינגל השני מתוך האלבום. השיר הגיע למקום ה-16 במצעד שירי הפופ הלטיניים. השיר נכתב על ידי קאלי אוצ'יס, ג'יי קורטס וטייני, וגם הופק על ידי טייני. המפיק המוזיקלי טייני היה זה שהפיק עבור אוצ'יס שירים נוספים מתוך Sin Miedo (del Amor y Otros Demonios), כמו גם היותו המפיק של הסינגל הראשון והשלישי מתוכו: "Aquí Yo Mando" ו-"Telepatía". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות. כלפי השיר הופנו ביקורות חיוביות, תוך שב-IndieRocks MX נכתב כי: "השיר נכתב על הבלתי נמנע. כלומר, הרגע שבו אתה מביט במישהו ואינך יכול לחכות לעשות כל מה שאפשר לדמיין שהוא פריקי עם אותו האדם. כל כך התרגשתי ליצור שיר מסוגת הפופ הלטיני, משום שאין עוד שירים כאלה באלבום. אני אוהבת את הסגנון של ג'יי וטייני ושמחה שיצא לי לעבוד עימם". — אוצ'יס, בריאיון סרטון השיר "La Luz" באתר יוטיוב Rubén Ortega, Kali Uchis estrena “La Luz”, junto a Jhay Cortez, Indie Rocks!, ‏2020-10-02 (בספרדית) Kali Uchis, Billboard Kali Uchis & Jhay Cortez – la luz(Fín) (באנגלית), נבדק ב-2021-03-07 Kali Uchis & Rico Nasty – ¡aquí yo mando! (באנגלית), נבדק ב-2021-03-07 Kali Uchis – telepatía (באנגלית), נבדק ב-2021-03-07 la luz(Fín), נבדק ב-2021-03-07 Rubén Ortega, Kali Uchis estrena “La Luz”, junto a Jhay Cortez, Indie Rocks!, ‏2020-10-02 (בספרדית)
אלפטרוכורי

אלפטרוכורי (ביוונית: Ελευθεροχώρι) הוא כפר בפתיוטיס שביוון. הכפר מהווה חלק מנפת לאמיה תחת הרשות המונצפלית של גורגופוטמוס. לפי מפקד האוכלוסין משנת 2011, אוכלוסיית הכפר מנתה 119 אנשים. הכפר שוכן בצידו הצפון מערבי של הר קלידרומו, מעל נקיק נהר אסופוס; ממזרח לו שוכנת טירת מירופולס (Μυροπώλης), שכיום נקראת פילאקי (Φυλακή), אשר נבנתה בימי יוסטיניאנוס הראשון במאה השישית ומחוברת דרך חומה עם הרקליאה טרכיס. "Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός" (ביוונית). Hellenic Statistical Authority. אורכב מ-המקור ב-2013-12-25. Koder, Johannes; Hild, Friedrich (1976). Tabula Imperii Byzantini, Band 1: Hellas und Thessalia (בגרמנית). Vienna: Verlag der Österreichischen Akademie der Wissenschaften. p. 223. ISBN 3-7001-0182-1. ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.